**Zavod RS za zaposlovanje, Območna služba KRANJ**

**FEBRUAR 2021**





----------------------------------------------------------------------------------------------------------------------------------------------------

# Delovno aktivno prebivalstvo

**V decembru 2020 je bilo** **na območju Območne službe Kranj** (Upravne enote: Jesenice, Kranj, Radovljica, Škofja Loka, Tržič) **76.628 delovno aktivnih prebivalcev** (po lokaciji delovnega mesta), kar je za 1.518 oseb oz. 1,9 % manj kot decembra 2019 (v Sloveniji za 1,1 % manj). (Vir: SURS)



Stopnja registrirane brezposelnosti **je decembra 2020 znašala 6,6 %** (v Sloveniji 8,9 %). V primerjavi z decembrom 2019 se je stopnja registrirane brezposelnosti na tem območju zvišala za 1,2 odstotne točke (v Sloveniji zvišala za 1,2 odstotne točke).

# Registrirana brezposelnost



**Konec februarja 2021 sta bili registrirani 6.302 brezposelni osebi**, kar je za 1.123 oseb oz. 21,7 % več kot februarja 2020 (v Sloveniji za 13,6 % več). V primerjavi s predhodnim mesecem se je registrirana brezposelnost znižala za 364 oseb oz. 5,5 % (v Sloveniji znižala za 3,8 %).

Ob koncu februarja 2021 je bil **povprečni čas brezposelnosti oseb** 13,7 meseca (v Sloveniji 25,6 meseca).

Zaposlitvene možnosti

**V obdobju od januarja do februarja 2021** so delodajalci Območni službi Kranj sporočili **1.485 prostih delovnih mest\*** *(glej opombo na tretji strani)***.**



Med temi je bilo največ povpraševanja po naslednjih poklicih: delavci za preprosta dela v predelovalnih dej., d. n. (304), delavci za preprosta dela pri nizkih gradnjah (80), zidarji ipd. (63), vozniki težkih tovornjakov in vlačilcev (48), čistilci, strežniki in gospodinjski pomočniki ipd. v uradih, hotelih in drugih ustanovah (48), strugarji ipd. (42), skladiščniki in uradniki za nabavo in prodajo (30), upravljavci strojev za proizvodnjo gumenih izdelkov (30), vzgojitelji in pomočniki vzgojiteljev predšolskih otrok (28), varnostniki (27), strokovni sodelavci za zdravstveno nego (25), prodajalci (24), kuharji (22), upravljavci strojev za zemeljska dela ipd. (22), natakarji (20).

Priliv in odliv iz evidence brezposelnih

**V obdobju od januarja do februarja 2021** se je v evidenco brezposelnih na **novo prijavilo 1.127 oseb**, kar je za 204 osebe oz. 15,3 % manj kot v enakem obdobju lani (v Sloveniji za 7,2 % manj). Med njimi je bilo:

* 81 iskalcev prve zaposlitve (26 oseb oz. 24,3 % manj kot v enakem obdobju predhodnega leta),
* 2 osebi, ki sta delo izgubili zaradi stečaja oz. likvidacije podjetja (15 oseb oz. 88,2 % manj kot v enakem obdobju predhodnega leta),
* 250 oseb, ki so bile opredeljene kot presežni delavci (7 oseb oz. 2,9 % več kot v enakem obdobju predhodnega leta),
* 607 oseb, ki jim je izteklo delovno razmerje za določen čas (117 oseb oz. 16,2 % manj kot v enakem obdobju predhodnega leta).

V istem obdobju je bilo iz evidence brezposelnih **odjavljenih 1.214 oseb**, kar je za 31 oseb oz. 2,5 % manj kot v enakem obdobju lani (v Sloveniji 1,7 % več), med njimi **925 zaradi zaposlitve**, kar je za 11 oseb oz. 1,2 % več kot v enakem obdobju predhodnega leta (v Sloveniji 7,0 % več).

Vključevanje v ukrepe Aktivne politike zaposlovanja

**V obdobju od januarja do februarja 2021** je bilo **v ukrepe Aktivne politike zaposlovanja vključenih 194 oseb,** med njimi:

* 38 v ukrep Usposabljanje in izobraževanje, od tega 9 v Usposabljanje na delovnem mestu – mladi, 7 v PUMo Projektno učenje mlajših odraslih, 4 v Delovni preizkus 30 plus;
* 85 v ukrep Spodbude za zaposlovanje, od tega 62 v Zaposli.me;
* 71 v ukrep Kreiranje novih delovnih mest, od tega 71 v Javna dela.

Zavarovanje za primer brezposelnosti

**V januarju 2021** je **2.770 (41,6 %) brezposelnih oseb** prejelo denarno nadomestilo (v Sloveniji 30,6 %). Povprečna višina bruto izplačanega denarnega nadomestila je znašala 753,12 € (v Sloveniji 749,63 €).

Primerjava OS Kranj in Slovenije



***Opomba: \**** *Z 12. aprilom 2013 je pričel veljati Zakon o spremembah in dopolnitvah zakona o urejanju trga dela (ZUTD-A), ki je ukinil obvezno prijavo prostega delovnega mesta pri Zavodu. Ker delodajalci, ki ne sodijo v javni sektor ali niso družbe v večinski lasti države, objavo prostega delovnega mesta lahko zagotovijo sami, o tem pa Zavoda ne obveščajo, Zavod nima več podatkov o vseh prostih delovnih mestih v državi.*